Els articles 54 i 55 de la Llei 9/1993, de 30 de setembre, del patrimoni cultural català, regulen les mesures de foment del patrimoni cultural.
L'article 55 estableix que l'Administració de la Generalitat ha d'establir ajuts a la investigació, la documentació, la conservació, la recuperació, la restauració i la millora del patrimoni cultural, amb les dotacions pressupostàries corresponents.
Aquestes previsions són aplicables al patrimoni arqueològic i paleontològic com a part del patrimoni cultural.
Des del Departament de Cultura i Mitjans de Comunicació es vol donar suport a la realització de les intervencions incloses en projectes d'investigació relacionades amb el patrimoni arqueològic i paleontològic, regulades en l'article 6 i següents del Decret 78/2002.
Aquestes bases tenen l'objectiu de racionalitzar la programació de la recerca, de fomentar, potenciar i millorar-ne la qualitat i de facilitar la gestió dels projectes a les persones i institucions implicades en la realització de treballs científics d'investigació en els camps de l'arqueologia i la paleontologia, subvencionant les despeses derivades de l'execució de les accions dirigides a l'obtenció d'aquest objectiu d'acord amb les disponibilitats pressupostàries.
D'acord amb el que disposen els articles 87 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes de caràcter bàsic de la Llei 38/2003, de 17 de novembre, general de subvencions,
S'aproven les bases que han de regir la concessió de subvencions per a la realització d'intervencions arqueològiques i paleontològiques incloses en projectes d'investigació biennals, que consten a l'annex d'aquesta Ordre.
1.1 L'objecte d'aquesta línia de subvencions és la concessió de subvencions destinades a contribuir econòmicament durant un període biennal al cofinançament d'intervencions arqueològiques i paleontològiques realitzades a Catalunya, que estiguin integrades en un projecte d'investigació, descrites en l'article 3.3 i d'acord amb l'article 6 del Decret 78/2002, de 5 de març, del reglament de protecció del patrimoni arqueològic i paleontològic.
1.2 Les intervencions arqueològiques o paleontològiques s'han de dur a terme durant l'any de la publicació de la convocatòria i l'any següent.
1.3 Les subvencions que es concedeixin d'acord amb aquestes bases són compatibles amb altres subvencions o ajuts de la Generalitat i d'altres entitats públiques o privades per a la mateixa finalitat, sens perjudici del que preveu la base 4.2.
L'import de les subvencions en cap cas pot ser d'una quantia tal que, aïlladament o en concurrència amb altres subvencions o ajuts, superi el cost de l'activitat subvencionada.
1.4 Les subvencions que es concedeixin han d'estar vinculades amb els conceptes de despeses del pressupost del projecte de l'activitat arqueològica o paleontològica autoritzada i dins els terminis autoritzats.
S'han de prioritzar les despeses d'allotjament, manutenció, desplaçaments, materials fungibles i anàlisis.
1.5 L'execució de l'activitat subvencionada pot ser subcontractada en la seva totalitat, en els termes establerts en l'article 29 de la Llei 38/2003, de 17 de novembre, general de subvencions..2 Destinataris/àries
Poden optar a aquestes subvencions les persones o entitats següents, que siguin responsables de la promoció d'una intervenció descrita a la base 1:
c) Entitats privades sense ànim de lucre.
Per poder optar a les subvencions s'han de complir els requisits següents:
a) Les intervencions han d'haver estat autoritzades pel director general del Patrimoni Cultural i han d'haver estat realitzades o bé tenir prevista la realització en els terminis que s'hi indiqui.
b) Les persones sol·licitants han d'acreditar un cofinançament d'un mínim del 20% del cost total de la intervenció amb recursos propis o d'ajuts de tercers.
c) Els futurs autors de l'informe de resultats i de la memòria científica de la intervenció subvencionada han de cedir, amb caràcter no exclusiu, els drets de propietat intel·lectual de l'obra subvencionada, amb caràcter indefinit i per a tots els països del món, per tal que el Departament de Cultura i Mitjans de Comunicació de la Generalitat de Catalunya la pugui difondre per qualsevol mitjà.
d) En cas que es contracti l'execució de la intervenció arqueològica o paleontològica a un tercer, si l'import del contracte supera la quantitat de 12.000 euros i el sol·licitant no és una entitat pública, cal demanar un mínim de tres ofertes de diferents entitats o persones, llevat que no hi hagi en el mercat un nombre suficient que facin l'actuació corresponent o llevat que la despesa s'hagi fet abans de la sol·licitud de la subvenció.
L'elecció entre les ofertes presentades s'ha de fer d'acord amb criteris d'eficiència i economia i s'ha de justificar expressament en una memòria l'elecció quan no recaigui en la proposta econòmica més avantatjosa.
e) Estar al corrent de les obligacions tributàries amb la Generalitat, l'Estat i amb la Seguretat Social.
f) No incórrer en els supòsits de prohibició d'obtenir subvencions, previstos en l'article 13 de la Llei 38/2003, de 17 de desembre..4 Quantia
4.1 La quantia de les subvencions pot abastar fins al 80% del total del cost de la intervenció arqueològica o paleontològica.
4.2 Per determinar la quantia de la subvenció s'han de tenir en compte els altres ajuts que la Generalitat de Catalunya hagi pogut concedir per a la mateixa intervenció.
4.3 La quantia de la subvenció es determina d'acord amb els criteris de valoració establerts a la base 8 i de les disponibilitats pressupostàries..5 Documentació
5.1.a) Documentació comuna a totes les persones destinatàries:
a) Còpia compulsada del document d'identitat i número d'identificació fiscal de la persona sol·licitant.
b) En cas que sigui una persona jurídica, una còpia compulsada de la documentació que acrediti la personalitat jurídica de l'entitat, inscrita al registre corresponent.
No cal que aportin aquesta documentació els ens locals territorials.
Còpia compulsada del document d'identitat de la persona signant de la sol·licitud.
Còpia compulsada de la documentació acreditativa de la representació amb què actua, degudament inscrita al registre corresponent, si escau.
e) Dades bancàries de la persona sol·licitant, segellades i signades per l'entitat bancària corresponent.
Aquesta diligència pot ser realitzada a la mateixa instància de la sol·licitud de la subvenció o bé en el full de sol·licitud de transferència bancària per a pagaments de la Tresoreria de la Generalitat de Catalunya segons el model editat per la Direcció General de Pressupostos i Tresor, que es pot obtenir a l'adreça següent d'Internet http://www.gencat.cat/economia/pressupostos/transfer.doc.
f) Declaració responsable d'estar al corrent del compliment de les obligacions tributàries amb la Generalitat de Catalunya i amb l'Estat, així com de les obligacions amb la Seguretat Social.
Si la persona sol·licitant no té la seva residència fiscal en territori espanyol, cal presentar una declaració responsable on ho faci constar.
Les declaracions s'han d'incloure en el formulari de sol·licitud.
g) Documentació acreditativa d'haver sol·licitat un mínim de tres ofertes de diferents empreses, i, si s'escau, memòria justificativa d'acord amb la base 3.d).
No cal que aportin aquesta documentació les entitats públiques.
h) Document de cessió dels drets de propietat intel·lectual de l'informe de resultats i de la memòria científica de la intervenció per part de qui en serà l'autor/a, segons imprès annex al formulari de sol·licitud normalitzat.
i) Declaració responsable de concurrència d'altres ajuts públics o privats, concedits o pendents de resolució per a la mateixa finalitat, concretant els imports, segons imprès annex al formulari de sol·licitud normalitzat.
Si la Direcció General del Patrimoni Cultural, per causes alienes a la seva actuació, no pot aconseguir els documents, ha de requerir la persona sol·licitant perquè els aporti en el termini de deu dies hàbils improrrogables.
La Direcció General del Patrimoni Cultural pot demanar tots els aclariments i la documentació complementària que consideri necessaris.
5.1.b) Documentació específica en funció de les persones destinatàries:
Certificació emesa pel/per la secretari/ària de l'acord que aprova la realització de l'activitat per a la qual se sol·licita la subvenció.
Certificació de l'interventor/a en què s'acrediti que al pressupost de l'ens local hi ha previst crèdit suficient per atendre l'aportació pròpia que preveu el pla de finançament.
Certificació acreditativa de l'aprovació de la realització de la intervenció i del seu finançament, emesa pel/per la secretari/ària o per l'òrgan central equivalent.
Certificació de la disponibilitat pressupostària suficient per atendre l'aportació pròpia que preveu el pla de finançament, emesa per l'interventor/a o per l'òrgan econòmic central equivalent.
Entitats privades sense finalitat de lucre:
Certificació de l'acord de l'òrgan competent on es va aprovar l'activitat per la qual se sol·licita la subvenció.
Certificat de l'òrgan competent en què s'acrediti que hi ha previst crèdit suficient per atendre l'aportació pròpia que preveu el pla de finançament.
5.2 Documentació sobre el programa
En les sol·licituds de subvenció s'ha d'indicar la informació següent sobre el projecte d'intervenció:
a) Nom del jaciment i de les dates d'execució que consten a la resolució d'autorització (pot haver-hi més d'una resolució en un mateix jaciment).
b) Pla de finançament del total del pressupost del projecte d'investigació autoritzat, desglossat per conceptes i anualitats, concretant els recursos propis, les aportacions externes i l'import de la subvenció que se sol·licita al Departament de Cultura i Mitjans de Comunicació.
Aquest pla ha d'anar acompanyat de la documentació acreditativa del fet que el promotor disposa d'un mínim del 20% de cofinançament de la intervenció..6 Sol·licituds
6.1 Les sol·licituds, segons el formulari normalitzat facilitat per la Direcció General del Patrimoni Cultural, s'han de presentar en format paper al registre de la Direcció General del Patrimoni Cultural, carrer Portaferrissa, núm. 1, 08002 Barcelona, als dels serveis territorials, als altres registres generals del Departament de Cultura i Mitjans de Comunicació o a qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
El formulari de sol·licitud normalitzat i annexos es poden obtenir a l'adreça d'Internet http://www.gencat.cat/cultura/subvencions o a la que la substitueixi, així com a la seu de la Direcció General del Patrimoni Cultural, carrer Portaferrissa, núm. 1, 08002 Barcelona i a les seus dels serveis territorials.
6.2 La sol·licitud l'ha de presentar la persona física o el/la representant legal de l'entitat promotora de la intervenció.
6.3 S'ha de presentar una sol·licitud per jaciment, independentment que hagi gaudit d'un o més permisos d'intervenció..7 Termini de presentació de sol·licituds
Les sol·licituds són valorades d'acord amb els criteris i les puntuacions màximes següents:
a) Rellevància científica del projecte integral d'investigació i qualitat de l'equip (experiència, multidisciplinaritat, etc.): fins a 20 punts.
b) Interès i qualitat del jaciment quant a la seva aportació de coneixements innovadors per a la recerca o avenç notable de coneixements: fins a 20 punts.
c) Singularitat del jaciment en funció de l'estat de conservació i representativitat de les restes i la possibilitat de la seva museïtzació i projecció social a mig termini: fins a 10 punts.
d) Intervencions que es duguin a terme en indrets declarats o incoats com a bé cultural d'interès nacional en la categoria de zona arqueològica o paleontològica: fins a 10 punts.
e) Pressupost ajustat a la viabilitat del programa (rigor metodològic i de planificació): fins a 10 punts.
f) Rendibilitat i optimització dels treballs: difusió i divulgació dels resultats (conferències, ponències, publicacions, exposicions, etc.): fins a 10 punts.
g) Compromís de cofinançament a través de recursos propis o de tercers (superior al 20% mínim): fins a 5 punts.
h) Col·laboració amb altres entitats de recerca o universitats: fins a 5 punts.
i) Interès institucional per part d'altres departaments de l'Administració de la Generalitat de Catalunya o altres administracions públiques, per les conseqüències d'interès general que es poden derivar de la intervenció: fins a 5 punts.
j) Intervencions que es duguin a terme en indrets declarats bé cultural d'interès local: fins a 5 punts..9 Procediment de concessió i tramitació
9.2 L'òrgan instructor és la Direcció General del Patrimoni Cultural.
Les sol·licituds són analitzades per un òrgan tècnic de la Direcció General del Patrimoni Cultural per a l'estudi i l'avaluació de les sol·licituds presentades.
Aquest òrgan tècnic té la composició següent:
Presidència: El/la cap del servei competent en matèria de patrimoni arqueològic i paleontològic.
Vocalies: Els/les arqueòlegs/òlogues territorials.
Secretaria: Un/a tècnic superior del servei esmentat.
9.4 L'òrgan instructor pot sol·licitar dictamen o efectuar consultes sobre les sol·licituds a la Comissió Assessora del Servei d'Arqueologia.
9.5 La proposta de resolució ha de ser motivada i fonamentar-se en l'aplicació dels criteris de valoració de la base 8.
El director o directora general del Patrimoni Cultural elevarà la proposta de resolució a la persona titular del Departament de Cultura i Mitjans de Comunicació.
9.6 L'incompliment dels requisits o del termini de presentació de sol·licituds establerts en aquestes bases i en les convocatòries en suposa la inadmissió.
La manca de presentació de qualsevol dels documents que preveu la base 5 en el termini corresponent i amb el requeriment previ d'esmena comporta el desistiment de la sol·licitud.
Prèviament a la valoració de les sol·licituds, la persona titular de la Direcció General del Patrimoni Cultural ha de resoldre sobre la inadmissió o el desistiment de les sol·licituds.
Contra aquesta resolució, que no exhaureix la via administrativa, es pot interposar recurs d'alçada davant el/la conseller/a de Cultura i Mitjans de Comunicació en el termini d'un mes a comptar de la recepció de la notificació..10 Resolució i notificació
La concessió de les subvencions es fa per resolució del/de la conseller/a de Cultura i Mitjans de Comunicació i es notifica a les persones interessades en el termini de sis mesos a comptar de la finalització del termini de presentació de sol·licituds.
En la notificació ha de constar que la resolució exhaureix la via administrativa i que es pot interposar recurs contenciós administratiu davant el Tribunal Superior de Justícia de Catalunya en el termini de dos mesos a comptar de la notificació i, potestativament, recurs de reposició davant el/la conseller/a de Cultura i Mitjans de Comunicació en el termini d'un mes.
Amb la fermesa de la resolució de concessió de la subvenció, s'entén que la persona beneficiària declara tàcitament trobar-se al corrent de les obligacions tributàries amb l'Estat i amb la Generalitat de Catalunya, i de les obligacions amb la Seguretat Social.
Transcorregut el termini de sis mesos sense que s'hagi dictat i notificat la resolució expressa, els/les sol·licitants poden entendre desestimades les seves sol·licituds per silenci administratiu..11 Pagament
11.1 El 25% de la subvenció s'ha de satisfer durant la primera anualitat i el 75% restant durant la segona.
El pagament de la subvenció, respecte de la primera anualitat, es realitza de la manera següent:
a) El primer pagament, el 80% de la quantia de la primera anualitat, es tramita a partir de la concessió de l'ajut.
b) Un cop justificada la despesa corresponent a la primera anualitat, es procedeix a fer el pagament del 20% restant.
El pagament de la subvenció, respecte de la segona anualitat, podrà incloure factures de la primera anualitat per justificar la totalitat de l'activitat subvencionada i es realitzarà de la manera següent:
a) A l'inici del segon any es procedeix al pagament del 80 % de la quantia de la segona anualitat.
b) Un cop justificada la despesa corresponent a la segona anualitat, es procedeix a fer el pagament del 20% restant.
11.2 Prèviament al pagament de les bestretes, per a les quals no s'exigeix la prestació de garantia, la persona beneficiària ha de presentar el certificat d'estar al corrent de les obligacions amb la Seguretat Social.
S'exclou d'aquesta obligació les entitats públiques.
Així mateix, el Departament de Cultura i Mitjans de Comunicació comprova d'ofici si la persona beneficiària està al corrent de les obligacions tributàries.
La signatura de la sol·licitud de subvenció per la persona beneficiària implica l'autorització al Departament per fer-ne la comprovació.
En el cas que la persona beneficiària no tingui la seva residència fiscal en territori espanyol, ha de presentar un certificat de residència fiscal emès per les autoritats competents del seu país de residència..12 Termini i forma de justificació
12.1 El termini màxim de presentació de la documentació justificativa prevista a l'apartat següent és el 15 de novembre de cada any.
12.2 Les persones beneficiàries han de presentar la documentació justificativa següent respecte de cada anualitat:
La despesa que es justifiqui s'ha de correspondre a les despeses del pressupost del projecte d'intervenció arqueològica o paleontològica autoritzada, així com amb la resolució de concessió si s'hi hagués fet alguna restricció.
Les persones beneficiàries han de presentar a la Direcció General del Patrimoni Cultural els originals (no s'admeten còpies compulsades) dels justificants de la despesa efectuada juntament amb una relació per escrit d'aquests documents.
La justificació també es pot presentar a les mateixes dependències que preveu la base 6 per a les sol·licituds.
Els justificants originals seran retornats a les persones beneficiàries un cop comprovada la seva correcció i adequació a la subvenció concedida.
Els justificants admissibles han de ser preferentment factures.
La despesa pot ser justificada per altres documents de valor probatori equivalent en cas que l'obtenció de factures sigui raonablement difícil.
Aquesta circumstància ha de ser degudament justificada per part de la persona beneficiària i admesa per la Direcció General del Patrimoni Cultural.
No s'accepten com a justificants les despeses no derivades directament i exclusiva del projecte subvencionat.
Les entitats públiques poden substituir la presentació de les factures pel lliurament d'una certificació, emesa per l'interventor o interventora en el cas dels ens locals, o bé emesa per l'òrgan econòmic equivalent en la resta de casos.
En el cas d'optar per aquesta forma de justificació, el certificat ha de contenir la relació detallada i individualitzada de les despeses, amb el número i data de factura, perceptor de la despesa, import del pagament i totes les altres circumstàncies identificatives, agrupant-les per conceptes i amb detall dels totals parcials i del definitiu.
b) Documentació acreditativa del finançament
Les persones beneficiàries han de presentar també la relació de l'import i la procedència de les restants aportacions amb què ha cofinançat l'activitat subvencionada (recursos propis i altres aportacions externes).
c) Certificat d'estar al corrent de les obligacions amb la Seguretat Social
Les persones beneficiàries també han de presentar el certificat d'estar al corrent de les obligacions davant la Seguretat Social juntament amb els justificants de despesa, tret que es tracti d'una entitat pública o que la convocatòria els eximeixi d'aquesta obligació perquè l'Administració de la Generalitat hagi acordat amb l'Administració de la Seguretat Social la consulta telemàtica directa per comprovar-ho.
La Direcció General del Patrimoni Cultural comprova d'ofici si la persona beneficiària està al corrent de les obligacions tributàries.
La signatura de la sol·licitud de subvenció per la persona beneficiària implica l'autorització per fer-ne la comprovació.
d) Informe sobre els resultats de la intervenció
El beneficiari o la beneficiària ha de presentar anualment un informe en el termini de dos mesos des de l'acabament dels treballs de camp i, com a màxim, fins la data límit de la justificació, signat per la persona directora de la intervenció, d'acord amb l'article 11.1.g) del Decret 78/2002, de 5 de març, del Reglament de protecció del patrimoni arqueològic i paleontològic.
S'ha d'adjuntar, també, l'informe esmentat en format electrònic per tal d'incorporar-lo, si escau, a la pàgina web del Departament de Cultura i Mitjans de Comunicació.
Si aquest informe s'ha presentat amb anterioritat al període de justificació o abans de la presentació dels justificants econòmics o per part de persona diferent de la beneficiària, cal acreditar-ho.
Si la intervenció no ha finalitzat totalment en la data límit de justificació, és igualment obligatòria la presentació d'un informe sobre els treballs ja realitzats, amb independència de l'obligació de presentar-ne posteriorment un de complet.
12.3 En finalitzar l'execució del programa biennal del projecte d'investigació cal presentar en el termini d'un any la memòria científica, que ha de recollir el desenvolupament i els resultats de la totalitat de l'acció en tot el període subvencionat.
Aquesta memòria s'ha de lliurar en suport paper i també en format electrònic per tal d'incorporar-la, si escau, a la pàgina web del Departament de Cultura i Mitjans de Comunicació.
L'informe i la memòria dels treballs realitzats han de complir les normes de presentació del manual d'estil de la Direcció General del Patrimoni Cultural, el qual es pot consultar al web del Departament de Cultura i Mitjans de Comunicació.
12.4 La Direcció General del Patrimoni Cultural pot demanar tots els aclariments i la documentació complementària que consideri necessaris..13 Publicitat
La Direcció General del Patrimoni Cultural dóna publicitat a les subvencions concedides en el termini d'un mes des de la data de la resolució que posa fi al procediment i n'exposarà una relació a l'adreça d'Internet del Departament de Cultura i Mitjans de Comunicació: http://www.gencat.cat/cultura/subvencions i en el seu tauler d'anuncis situat al vestíbul del Palau Moja, carrer Portaferrissa, núm. 1-3, 08002 Barcelona i respectives seus dels Serveis Territorials i en cas de subvencions d'import igual o superior a 3.000 euros, mitjançant la seva publicació al Diari Oficial de la Generalitat de Catalunya..14 Altres obligacions del/de la beneficiari/ària
A més de l'obligació de justificació descrita a la base anterior, els/les beneficiaris/àries de les subvencions tenen les obligacions següents:
a) Dur a terme l'activitat subvencionada d'acord amb el programa presentat i amb l'autorització corresponent.
Qualsevol canvi en el projecte, en el calendari presentat o una reducció notable del pressupost s'ha de notificar per escrit a la Direcció General del Patrimoni Cultural, la qual valora la modificació i la pot acceptar si no comporta canvis substancials ni representa un incompliment dels requisits i condicions establerts en aquestes bases.
La modificació es pot considerar acceptada si la Direcció General no es manifesta en el sentit contrari en el termini de 15 dies hàbils a partir de la data de recepció de la notificació al Registre general de la Direcció General del Patrimoni Cultural.
Els canvis no comunicats o que no hagin estat acceptats poden fer que es consideri que l'empresa beneficiària ha incomplert les condicions, la qual cosa pot donar lloc al reintegrament total o parcial de la subvenció.
b) Notificar a la Direcció General del Patrimoni Cultural els ajuts obtinguts o demanats d'altres administracions o entitats públiques o privades, nacionals o internacionals amb posterioritat a la presentació de la sol·licitud de la convocatòria corresponent.
c) Proporcionar en tot moment la informació que els sigui demanada respecte de la subvenció concedida i sotmetre's a les actuacions de comprovació de la Direcció General del Patrimoni Cultural, de la Intervenció General de la Generalitat, de la Sindicatura de Comptes i altres òrgans competents d'acord amb la normativa aplicable.
d) Fer constar la col·laboració del Departament de Cultura i Mitjans de Comunicació en tots els elements publicitaris i de difusió de la intervenció arqueològica o paleontològica que promoguin, especialment en els elements de senyalització, publicacions i presentacions públiques dels resultats.
e) Comunicar la bibliografia generada pels estudis del jaciment subvencionat.
f) Altres obligacions previstes a la normativa de subvencions..15 Modificació de la resolució
El Departament de Cultura i Mitjans de Comunicació té la facultat de revisar els ajuts concedits i modificar la resolució de concessió en el cas d'alteració de les condicions que s'han tingut en compte per a la concessió de la subvenció..16 Reintegrament
EI Departament de Cultura i Mitjans de Comunicació pot exigir el reintegrament parcial o total de les subvencions, amb l'obligació de retornar l'import rebut i de pagar l'interès de demora corresponent, en els supòsits següents:
b) Incompliment del programa de la intervenció o de les condicions de l'autorització.
c) Incompliment de l'obligació de justificació o de les restants obligacions que preveuen aquestes bases.
d) Incompliment de les obligacions de la promoció o de la direcció de la intervenció, previstes en el Decret 78/2002, de 5 de març, del Reglament de protecció del patrimoni arqueològic i paleontològic.